Josefov (Praha)

Josefov (tysk: Josefstadt) er en av Prahas bydeler. Denne historisk jødiske bydelen (Židovské Město pražské) er omgitt av gamlebyen og ble innlemmet i byen i 1850. Før 1949 var den også kjent som «bydel V».

Prahas jødiske getto dukket opp på 1200-tallet og utviklet seg til å bli en av de viktigste i Europa. Da jødene fikk borgerrettigheter i 1848, kunne de også bosette seg i andre deler av byen. Mellom 1893 og 1913 ble det gamle kvarteret i stor grad revet og nye bolighus ble bygget i jugendstil. 

Josefov er ofte representert med flagget til Praha-jødene, en gul davidsstjerne på rød bakgrunn. Bydelen ble av jødene oppkalt etter keiser Josef II, som integrerte dem i det tsjekkiske samfunnet.

Bilder

Referanser

Eksterne lenker 
 

Bydeler i Praha